מגדל החדשנות

מגדל החדשנות (באנגלית: Jockey Club Innovation Tower) הוא בניין באוניברסיטה הפוליטכנית של הונג קונג הממוקם על דרך קתהאם (Chatham Road) במחוז הונג הום, קאולון. הוא תוכנן על ידי האדריכלית, זוכת פרס פריצקר, זהא חדיד, בסגנון הנאו-פוטוריזם והוא הבניין הראשון שתכננה בהונג קונג. הבנייה החלה בשנת 2009 והייתה אמורה להסתיים במקור בסוף שנת 2011 ברם, היא נדחתה עד אמצע שנת 2013. הבניין ממוקם בקצה הצפון-מערבי של קמפוס האוניברסיטה, משתרע על פני שטח של 12,000 מטרים רבועים והוא משרת כ-1,800 אנשי סגל וסטודנטים. הבניין הוא ביתו של בית הספר לעיצוב על שלל התמחויותיו כגון: עיצוב סביבתי, עיצוב תעשייתי, עיצוב מוצר, תקשורת חזותית, פרסום ועיצוב דיגיטלי. קישורים חיצוניים אתר האינטרנט הרשמי של מגדל החדשנות זהא חדיד אדריכלים - מגדל החדשנות הערות שוליים